Igor Xatkov. Igor Evgenyevich Xatkov (1967-yil 6-aprelda Toshkent shahrida tugʻilgan) – Rossiyalik onkolog-jarroh, Rossiya Fanlar akademiyasi akademigi (2022), tibbiyot fanlari doktori, va professor. A. S. Loginov nomidagi Moskva klinik ilmiy markazi direktori (oldingi nomi „Moskva shahar sogʻliqni saqlash markaziy ilmiy-tadqiqot gastroenterologiya instituti“ davlat byudjet muassasasi), A. I. Evdokimova nomidagi Moskva davlat tibbiyot universiteti 2-sonli fakultet jarrohlik kafedrasi mudiri. Shuningdek, Moskva sogʻliqni saqlash boshqarmasi onkologi, bosh mutaxassis. Fan va texnologiya sohasidagi xizmatlari uchun Rossiya Federatsiyasi Davlat mukofoti laureati (2022). Hayoti. Igor Xatkov 1967-yil 6-aprelda Toshkent shahrida tugʻilgan. 1990-yili Saratov davlat tibbiyot institutining davolash fakultetini imtiyozli diplom bilan oʻqib tugatgan. 1994-yilda tibbiyot fanlari nomzodi ilmiy darajasini olish uchun „Birlashgan jarrohlik patologiyasini bir vaqtda davolash“ mavzusida nomzodlik dissertatsiyasini himoya qilgan. 1999-yilda „Laparoskopik jarrohlikda asoratlarni oldini olish“ mavzusida tibbiyot fanlari doktori ilmiy darajasini olish uchun nomzodlik dissertatsiyasini himoya qilgan. 1993–1997-yillarda Tibbiyot sanatoriya birlashmasi qoshidagi birlashgan kasalxonada jarroh boʻlib faoliyat yuritgan. 1997-yildan 2006-yilgacha Moskva davlat tibbiyot va stomatologiya universitetining tibbiyot fakulteti umumiy jarrohlik kafedrasida ishlagan. 1997–2002-yillarda – dotsent, 2002–2006-yillarda – professor. 2006-yildan tibbiyot fakulteti 2-sonli fakultet xirurgiya kafedrasi mudiri. 2012-yil sentyabr oyidan Markaziy gastroenterologiya ilmiy-tadqiqot institutiga rahbarlik qilib kelmoqda. Uning rahbarligida TsNIIG va 60-sonli shahar klinik shifoxonasi ekspert darajasidagi koʻp tarmoqli tibbiyot markazi – MKSC DZM davlat byudjeti sogʻliqni saqlash muassasasi sifatida qayta tashkil etilgan. Ilmiy faoliyati. 280 dan ortiq ilmiy ishlari bor, 5 ta monografiya, jumladan, ikkita Yevropa jarrohlik qoʻllanmasi, 7 ta oʻquv qoʻllanma hammuallifi, ixtirolari uchun 4 ta patentga ega boʻlgan. Xirsh indeksi – 13. Uning rahbarligida 3 ta doktorlik va 12 ta nomzodlik dissertatsiyalari himoya qilingan.